Document ID: 31998R1053

KOMISSION ASETUS (EY) N:o 1053/98,
annettu 20 päivänä toukokuuta 1998,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden II, III ja IX muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna komission asetuksella (EY) N:o 856/98 (2), ja erityisesti sen 19 artiklan yhdessä sen 17 artiklan kanssa,
sekä katsoo, että
neuvosto on päättänyt 11 päivänä toukokuuta 1998 tehdyllä päätöksellä soveltaa väliaikaisesti Euroopan yhteisön ja Venäjän federaation sopimusta tekstiilituotteiden kaupasta,
tämän vuoksi on tarpeen muuttaa asetuksen (ETY) N:o 3030/93 liitteet II, III ja IX tietyistä kolmansista maista peräisin olevien tiettyjen tekstiilituotteiden yhteisöön suuntautuvaan tuontiin sovellettavien muutosten huomioon ottamiseksi asetuksen (ETY) N:o 3030/93 19 artiklan mukaisesti, ja
tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1. Korvataan liite II tämän asetuksen liitteellä I.
2. Korvataan liitteessä III olevan 28 artiklan 6 kohta seuraavasti:
"6. Numero koostuu seuraavista osista (1):
- kaksi kirjainta viejämaan yksilöimiseksi seuraavasti:
TAULUKON PAIKKA
- kaksi kirjainta määräjäsenvaltion yksilöimiseksi seuraavasti:
TAULUKON PAIKKA
- tässä liitteessä olevassa taulukossa A lueteltuja tuotteita koskevan kiintiö- tai rekisteröintivuoden yksilöimiseksi yksinumeroinen luku, joka vastaa kyseisen vuoden viimeistä numeroa, esimerkiksi `5` vuodelle 1995. Kun kyseessä ovat Kiinan kansantasavallasta peräisin olevat, liitteen V lisäyksessä C luetellut tuotteet, tämän numeron olisi oltava `1` vuoden 1995 osalta, `2` vuoden 1996 osalta `3` vuoden 1997 osalta jne.
- kaksinumeroinen luku asiakirjan antaneen viejävaltion viranomaisen yksilöimiseksi
- kyseiselle määräjäsenvaltiolle annettu juokseva viisinumeroinen luku 00001:stä 99999:ään.
(1) Tämä säännös tulee voimaan Perun ja Egyptin osalta myöhempänä ajankohtana."
3. Korvataan liitteessä III oleva taulukko A tämän asetuksen liitteessä II olevalla taulukolla.
4. Korvataan liite IX tämän asetuksen liitteellä III.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1998.

Labels: 1
3
5